Komission asetus (EY) N:o 780/97, annettu 29 päivänä huhtikuuta 1997, jalostusteollisuudelle 1 päivästä heinäkuuta 30 päivään syyskuuta 1996 toimitettuja tonnikaloja koskevan tasaushyvityksen myöntämisestä tuottajaorganisaatioille



Virallinen lehti nro L 113 , 30/04/1997 s. 0004 - 0006



KOMISSION ASETUS (EY) N:o 780/97, annettu 29 päivänä huhtikuuta 1997, jalostusteollisuudelle 1 päivästä heinäkuuta 30 päivään syyskuuta 1996 toimitettuja tonnikaloja koskevan tasaushyvityksen myöntämisestä tuottajaorganisaatioille EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (1), sellaisena kuin se on viimeksi muutettuna asetuksella (EY) N:o 3318/94 (2), ja erityisesti sen 18 artiklan 6 kohdan, sekä katsoo, että asetuksen (ETY) N:o 3759/92 18 artiklassa tarkoitettu tasaushyvitys myönnetään tietyin edellytyksin yhteisön tonnikalan tuottajaorganisaatioille jalostusteollisuudelle sen kalenterivuosineljänneksen aikana toimitetuista tonnikalamääristä, jonka osalta hinnat on noteerattu, jos sekä vuosineljänneksen keskimääräinen myyntihinta yhteisön markkinoilla että vapaasti rajalla -hinta, johon on tarvittaessa lisätty siihen sovellettava tasoitusmaksu, ovat tasolla, joka on vähemmän kuin 91 prosenttia yhteisön kyseisen tuotteen tuottajahinnasta, yhteisön markkinoiden tilanteen arviointi osoittaa, että yli 10 kilogrammaa painavan keltaevätonnikalan osalta asetuksen (ETY) N:o 3759/92 18 artiklassa tarkoitettu vuosineljänneksen keskimääräinen myyntihinta markkinoilla ja vapaasti rajalla -hinta olivat 1 päivästä heinäkuuta 30 päivään syyskuuta 1996 tasolla, joka oli vähemmän kuin 91 prosenttia CN-koodiin 1604 kuuluvien tuotteiden teolliseen valmistukseen tarkoitettujen tonnikalojen yhteisön tuotantohinnan vahvistamisesta kalastusvuodeksi 1996 30 päivänä marraskuuta 1995 annetussa komission asetuksessa (EY) N:o 2818/95 (3) määritellystä voimassa olevasta yhteisön tuottajahinnasta, asetuksen (ETY) N:o 3759/92 18 artiklan 1 kohdan mukaisesti tasaushyvitykseen oikeutetut määrät eivät missään tapauksessa saa ylittää kyseisen vuosineljänneksen osalta saman artiklan 3 kohdassa tarkoitettuja rajoja, kyseisen vuosineljänneksen aikana yhteisön tullialueelle sijoittautuneelle jalostusteollisuudelle myydyt ja toimitetut määrät ovat kyseisen kalalajin osalta kokonaismäärältään alhaisempia kuin kolmen edellisen kalastusvuoden saman vuosineljänneksen aikana keskimäärin myydyt ja toimitetut määrät; niiden vuosineljänneksen määrien osalta, jotka eivät ylitä asetuksen (ETY) N:o 3759/92 18 artiklan 3 kohdassa vahvistettuja rajoja, tasaushyvitykseen oikeutetut kokonaismäärät ovat yhtä suuret kuin vuosineljänneksen aikana myydyt ja toimitetut määrät, tuottajaorganisaation ilmoittamiin määriin sovelletaan porrastusta kullekin tuottajaorganisaatiolle asetuksen (ETY) N:o 3759/92 18 artiklan 4 kohdan mukaisesti myönnetyn korvaussumman osalta; on syytä vahvistaa hyvitykseen oikeutettujen määrien jakaminen porrastetusti asianomaisten tuottajaorganisaatioden kesken suhteellisesti niiden kunkin kalastusvuoden 1993-1995 vastaavan vuosineljänneksen tuotannon perusteella, tämän vuoksi olisi päätettävä, että kyseisille tuotteille myönnetään tasaushyvitys 1 päivän heinäkuuta ja 30 päivän syyskuuta 1996 väliseksi ajanjaksoksi, on aiheellista tarkentaa hyvityksen määräytymisperusteet ja niiden tarkka päivämäärä maksujen laskemiseksi, ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 3759/92 18 artiklassa tarkoitettu tasaushyvitys myönnetään 1 päivän heinäkuuta ja 30 päivän syyskuuta 1996 väliseksi ajanjaksoksi seuraaville tuotteille: >TAULUKON PAIKKA> 2 artikla 1. Hyvitykseen oikeutettu kokonaismäärä on lajikohtaisesti seuraava: - Keltaevätonnikala +10 kg: 15 579,195 tonnia. 2. Kokonaismäärän jakaminen asianomaisten tuottajaorganisaatioiden kesken määritellään liitteessä. 3 artikla Hyvitysoikeuden määrittelyssä huomioon otettavat toimenpiteet ovat myynnit, joiden kuitti on päivätty käsiteltävänä olevana vuosineljänneksenä, ja jotka on otettu huomioon laskettaessa komission asetuksen (ETY) N:o 2210/93 (4) 7 artiklan 1 kohdan b alakohdassa mainittu kuukausittainen keskimääräinen myyntihinta. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä huhtikuuta 1997. Komission puolesta Emma BONINO Komission jäsen (1) EYVL N:o L 388, 31.12.1992, s. 1 (2) EYVL N:o L 350, 31.12.1994, s. 15 (3) EYVL N:o L 292, 7.12.1995, s. 6 (4) EYVL N:o L 197, 6.8.1993, s. 8 LIITE Tasaushyvitykseen 1 päivän heinäkuuta ja 30 päivän syyskuuta 1996 välisenä ajanjaksona oikeutettujen tonnikalamäärien jakaminen tuottajaorganisaatioiden kesken asetuksen (ETY) N:o 3759/92 18 artiklan 4 kohdan mukaisesti hyvitysprosenttierien mukaisina määrinä ilmaistuina >TAULUKON PAIKKA>